L-Ewwel Pitazz – Noti 69-70 (għal paragrafi 231-240) Il-faldrappa- biċċa ċarruta kbira sewda b'salib abjad fin-nofs. Skont iċ-ċerimonjal tal-Kongregazzjoni, qabel ma jagħmlu l-voti perpetwi is-sorijiet kienu jinżlu wiċċhom mal-art quddiem l-altar u jiġu miksijin bil-faldrappa bħala simbolu li huma issa mietu għad-dinja. Sadattant, is-sorijiet l-oħrajn kienu jirreċitaw Salm 129, u l-qniepen kienu jdoqqu t-tokk solenni bħal funeral. Is-saċerdot li jkun qed jieħu ħsieb iċ-ċerimonjal, normalment isqof, bl-ilma mbierek iroxx is-sorijiet li jkunu fl-art u mbagħad kien jgħid: "Qumu bil-wieqfa, intom li intom mejtin għad-dinja, u Ġesu' Kristu jdawwalkom." Nistgħu nissoponu li Swor fawstina qiegħda tirreferi hawnhekk għal Patri Elter, SJ, li waqt l-irtir qabel it-Tielet Prova, ikkalmaha u ħeġġiġha li tkun fidila mal-grazzji li Alla kien qed jagħtiha.
Noti tad-Djarju ta' Santa Fawstina Kowalska (Noti 69-70) għal par. 231-240